joelniklaus/EU_Wikipedias huggingface dataset:
Κήπος του Νάπιερ

Ο κήπος του Νάπιερ είναι ένα πάρκο που βρίσκεται κοντά στην κεντρική πλατεία του Αργοστολίου (πρωτεύουσα της Κεφαλονιάς). 

Δημιουργήθηκε επί Αγγλοκρατίας στις αρχές του 19ου αιώνα, παίρνοντας το όνομα του από τον τοποτηρητή της Κεφαλονιάς Κάρολο Τζέιμς Νάπιερ, ως ένας χώρος για να παίζουν τα παιδιά του. Σύμφωνα με τα στοιχεία της εποχής, στην περιοχή που τότε λεγόταν "Κουτούπι", υπήρχε ένα αμπέλι, σε έκταση που ανήκε στον Πέτρο Βαλσαμάκη. Από αυτόν αγόρασε ο Νάπιερ το κτήμα και το μετέτρεψε σε υπερυψωμένο πάρκο, που έμεινε γνωστό ως «Κήπος του Νάπιερ» και παρέμεινε στην κατοχή της οικογένειας ως το 1905. Τότε, το Νοέμβριο του 1905 ο Δήμος Αργοστολίου κατόρθωσε να τον αποκτήσει και να τον μετατρέψει σε δημοτικό άλσος της πόλης όπου λειτουργούσε σαν χώρος αναψυχής και ψυχαγωγίας όπως παραμένει έως σήμερα. 

Για τη φύτευση, την κατασκευή περιπτέρου, την τοποθέτηση καθισμάτων και υδραγωγών σωλήνων, την κατασκευή της προτομής του Napier, τη διαμόρφωση του εδάφους και τις δαπάνες μεταβίβασης κατεβλήθη από τον Δήμο το ποσό των 45.542 δρχ. Το ίδιο έτος διαμορφώθηκε και η οδός Napier. Η προτομή του Νάπιερ δημιουργήθηκε το 1906 από τον γλύπτη Ιωάννη Κόκκινο, υπέστη όμως σοβαρές ζημιές και βανδαλισμούς κατά την Γερμανική Κατοχή. Ακολούθησαν οι σεισμοί, η εγκατάλειψη του Κήπου και επί Δημαρχίας Γερασίμου Φόρτε πραγματοποιήθηκε (2003-2004) η ανάπλαση του ιστορικού Κήπου με χρηματοδότηση από το Γ’ Κοινοτικό Πλαίσιο Στήριξης. Μετά από μακρό διάστημα εγκατάλειψης, σήμερα το πάρκο ανακατασκευάστηκε για να αποκτήσει μεγάλο μέρος της παλιάς του αίγλης με τις βόλτες και το γραφικό κεντράκι που υπήρχε μέσα σε αυτό, κυρίως προσεισμικά. 

Περπατώντας στα γουλόστρωτα μονοπάτια του ολόφυτου πάρκου με διαμορφωμένα μονοπάτια και χώρους εκδηλώσεων, ο επισκέπτης μπορεί να δει το Ηρώο του Αργοστολίου, την προτομή του ιδρυτή του κήπου και ένα κιόσκι, φτιαγμένο σήμερα όπως το αρχικό. Ο Κήπος του Νάπιερ μένει ανοιχτός και μετά την δύση του ηλίου, γιατί ο φωτισμός είναι υπεραρκετός. Ο Κήπος καλλωπίστηκε με διάφορα φυτά, τοποθετήθηκαν καινούργια παγκάκια και σε δέκα σημεία του στήθηκαν πινακίδες με δίγλωσσα ιστορικά κείμενα και πλούσιο φωτογραφικό υλικό για να ξεναγούν και να πληροφορούν τον επισκέπτη. Κοντά στον Κήπο του Napier βρίσκεται το Αρχοντικό των Γκεντιλίνη-Κοσμετάτου και αυτό του Βρεττού. Μέσα στον Κήπο υπάρχει μνημείο,έργο του γλύπτη Γ. Μπονάνου, που στήθηκε το 1927 και είναι αφιερωμένο στους Κεφαλονίτες πεσόντες των πολέμων της περιόδου 1912-1922.

Πηγές 

https://greece.terrabook.com/kefalonia/el/page/kipos-tou-napier

https://web.archive.org/web/20150801014412/http://www.kefalonia-tours.gr/whattosee/kefalonia_siteseeing/kipos-napier.php

http://my-mosxato.blogspot.gr/2014/02/blog-post_3268.html

http://www.gokefalonia.com/gr/attractions/Napier_Garden.html

Αργοστόλι
In Session (άλμπουμ του Στίβι Ρέι Βον)

Το In Session είναι ζωντανά ηχογραφημένο άλμπουμ των blues μουσικών, Στίβι Ρέι Βον και Άλμπερτ Κινγκ, το οποίο κυκλοφόρησε στις 17 Αυγούστου του 1999 μέσω της δισκογραφικής εταιρείας "Stax Records".

Η ηχογράφηση του άλμπουμ πραγματοποιήθηκε στις 6 Δεκεμβρίου 1983 για τηλεοπτικό δίκτυο CHCH-TV στο Χάμιλτον του Οντάριο, στον Καναδά. Το βίντεο από την συγκεκριμένη εμφάνιση κυκλοφόρησε σε μορφή DVD στις 28 Σεπτεμβρίου 2010.

Ανάμεσα στα κομμάτια που ηχογραφήθηκαν, τα οποία προέρχονται κατά βάση από την δισκογραφία του Κινγκ εκτός του "Pride and Joy" του Βον, υπάρχουν σύντομα αποσπάσματα συζητήσεων των δύο μουσικών.

Ο δίσκος σκαρφάλωσε στο # 52 του Billboard στις Ηνωμένες Πολιτείες.

Λίστα Τραγουδιών
1. Call It Stormy Monday (Aaron "T-Bone" Walker) - 8:59
2. Old Times - 1:15
3. Pride and Joy (Vaughan) - 5:57
4. Ask Me No Questions (B.B. King) - 5:02
5. Pep Talk - 0:51
6. Blues at Sunrise (Albert King) - 15:08
7. Turn It Over - 0:51
8. Overall Junction (Albert King) - 8:19
9. Match Box Blues (Blind Lemon Jefferson) - 7:38
10. Who Is Stevie? - 0:43
11. Don't Lie to Me (Hudson Whittaker) - 8:56

Θέσεις τσαρτ
In Session (άλμπουμ)

Επίσημη κυκλοφορία: 17 Αυγούστου 1999

Μουσικοί
Οι μουσικοί οι οποίοι ηχογράφησαν το "In Session" ήταν οι εξής:
 Στίβι Ρέι Βον - κιθάρα, φωνητικά
 Άλμπερτ Κινγκ - κιθάρα, φωνητικά
 Τόνι Λόρενς - πιάνο, πλήκτρα
 Γκας Θόρντον - μπάσο
 Μάικλ Λόρενς - τύμπανα

Παραπομπές

Πηγές
 In Session - Albert King,Stevie Ray Vaughan | Songs, Reviews, Credits, Awards | AllMusic
 Albert King With Stevie Ray Vaughan - In Session at Discogs
 Albert King with Stevie Ray Vaughan - 'In Session' CD review

Δισκογραφία του Stevie Ray Vaughan
Άλμπουμ του 1999
Κυστικέρκωση

Η Κυστικέρκωση είναι μια μόλυνση των ιστών που προκαλείται από μια προνύμφη (κυστίκερκος) του πλατυέλμινθα σκώληκα ταινία των χοίρων (Taenia solium). Οι άνθρωποι εμφανίζουν λίγα ή καθόλου συμπτώματα για χρόνια, αναπτύσσουν ανώδυνα συμπαγή εξογκώματα ενός ή δύο εκατοστών περίπου στο δέρμα και στους μύες, ή παρουσιάζουν νευρολογικά συμπτώματα, εάν επηρεαστεί ο εγκέφαλος. Μετά από μήνες ή χρόνια, τα εξογκώματα αυτά γίνονται επώδυνα, πρήζονται και έπειτα ανοίγουν. Στις αναπτυσσόμενες χώρες αυτήν είναι η πιο συνηθισμένη αιτία επιληψίας.

Αιτία και Διάγνωση 
Συνήθως προκαλείται με την κατανάλωση τροφίμων ή ποτών μολυσμένων από αυγά σκώληκα. Τα ωμά λαχανικά αποτελούν την σημαντικότερη πηγή. Τα αυγά σκώληκα προέρχονται από κόπρανα ενός ατόμου που έχει μολυνθεί από ενήλικες σκώληκες, πάθηση γνωστή και ως ταινίαση (taeniasis). Η ταινίαση είναι διαφορετική ασθένεια και οφείλεται στην κατανάλωση κύστεων σε  ανεπαρκώς μαγειρεμένο χοιρινό. Οι άνθρωποι που ζουν με κάποιον που φέρει σκώληκες έχουν αυξημένο κίνδυνο να παρουσιάσουν κυστικέρκωση. Η διάγνωση μπορεί να γίνει από αναρρόφηση μιας κύστης. Η λήψη εικόνων του εγκεφάλου με αξονική τομογραφία (CT) ή μαγνητική τομογραφία (MRI) είναι η πιο χρήσιμη διάγνωση για την πάθηση του εγκεφάλου. Ένας αυξημένος αριθμός λευκών αιμοσφαιρίων, που λέγονται ηωσινόφιλα, στο εγκεφαλονωτιαίο υγρό και αίμα χρησιμοποιούνται επίσης ως δείκτες.

Πρόληψη και Αντιμετώπιση 
Η μόλυνση μπορεί να προληφθεί δραστικά μέσω προσωπικής καθαριότητας και υγιεινής. Σε αυτήν συμπεριλαμβάνονται: το σωστό μαγείρεμα του χοιρινού, κατάλληλη(ες) τουαλέτα(ες) και βελτιωμένη πρόσβαση σε καθαρό νερό. Η θεραπεία των ατόμων με taeniasis είναι σημαντική για την πρόληψη της διάδοσης. Η θεραπεία της ασθένειας που δεν περιλαμβάνει το νευρικό σύστημα μπορεί να μην είναι απαραίτητη.  Η θεραπεία των ατόμων που πάσχουν από νευροκυστικέρκωση μπορεί να γίνει με φαρμακευτική αγωγή praziquantel ή albendazole. Αυτά ενδέχεται να απαιτούνται για μεγάλες χρονικές περιόδους. Στεροειδή, με αντιφλεγμονώδη δράση κατά τη διάρκεια της θεραπείας και φαρμακευτική αγωγή κατά των κρίσεων ενδέχεται επίσης να χρειαστούν. Ορισμένες φορές, οι κύστες αφαιρούνται χειρουργικά.

Επιδημιολογία 
Η ταινία είναι ιδιαίτερα γνωστός στην Ασία, την Υποσαχάρια Αφρική και την Λατινική Αμερική. Σε ορισμένες περιοχές, εκτιμάται ότι έχει μολυνθεί ποσοστό μέχρι και 25%. Στον αναπτυγμένο κόσμο είναι εντελώς άγνωστο. Από το 2010, παγκοσμίως, έχει επιφέρει περίπου 1.200 θανάτους, από 700 το 1990. Η κυστικέρκωση επηρεάζει επίσης τα γουρούνια και τις αγελάδες, αλλά σπάνια προκαλεί συμπτώματα, καθώς τα περισσότερα δεν ζουν αρκετά. Η ασθένεια έχει πλήξει τους ανθρώπους μέσα στην πορεία της ιστορίας. Είναι μία από τις παραμελημένες τροπικές ασθένειες.

Παραπομπές 

Παρασιτικές ασθένειες
Τροπικές ασθένειες
Σπάνιες μολυσματικές ασθένειες
Στάτειρα της Περσίας

Η Στάτειρα Α΄ της Περσίας (απεβ. 331 π.Χ.) ήταν σύζυγος του Δαρείου Γ΄ Κοδομανού, μητέρα πολλών παιδιών, όπως της Στατείρας, συζύγου του Μεγάλου Αλέξανδρου και της Δρυπέτης, συζύγου του Ηφαιστίωνα. 

Η Στάτειρα, μαζί με την πεθερά της Σισύγαμβρη, και τα παιδιά της, αιχμαλωτίστηκε από τον Μέγα Αλέξανδρο. Αργότερα η Στάτειρα πέθανε, κατά τη γέννηση ενός παιδιού της που λέγεται ότι ήταν του Μεγάλου Αλεξάνδρου. Τάφηκε με τιμές από το Μέγα Αλέξανδρο.

Οικογένεια
Παντρεύτηκε τον Δαρείο Γ΄ Κοδομανό της Περσίας και είχε τέκνα:
 Στατείρα Β΄, παντρεύτηκε τον Αλέξανδρο Γ΄ τον Μεγάλο.
 Δρυπέτη, παντρεύτηκε τον Ηφαιστίωνα στρατηγό.

Πηγές
  A Dictionary of Greek and Roman biography and mythology, Vol III, edited by William Smith, 1872 p.901
 Quintus Curtius Rufus, Historiae Alexandri Magni Macedonis, 3.12.17.

Βασίλισσες της Περσίας
Βυζαντινός Ναός Αγίου Ιωάννη Ελαιώνα

Ο Βυζαντινός Ναός του Αγίου Ιωάννη στην περιοχή του Ελαιώνα είναι ναΐσκος κατασκευασμένος περί του 14 αιώνα, ο οποίος βρίσκεται εντός του πρώην κτήματος Αλεξάνδρου Μπενιζέλου (σημερινής ονομασίας Μερκάτη), στον ευρύτερο περιβάλλοντα χώρο του οποίου, μεταγενέστερα, κατασκευάσθηκε το ΤΕΙ Πειραιά καθώς και άλλα σχολικά συγκροτήματα (ΕΠΛ κλπ) επί της Λεωφόρου Θηβών και Πέτρου Ράλλη και έναντι του Γ΄Νεκροταφείου Αθηνών.

Ο Βυζαντινός αυτός Ναός, βάσει απόφασης του Υπουργείου Πολιτισμού που δημοσιεύθηκε στο ΦΕΚ Β’ 592/19-9-1986 έχει κηρυχθεί  διατηρητέο μνημείο με ζώνη προστασίας γύρω του (υπαγόμενο στην Α΄Εφορεία Βυζαντινών Αρχαιοτήτων, ενώ η ιδιοκτησία του χώρου υπάγεται στον Ο.Σ.Κ.), ωστόσο παραμένει απροστάτευτος εδώ και δεκαετίες. Ο Ναός έχει υποστεί πολλαπλές φθορές από το χρόνο, καθώς ουδέποτε συντηρήθηκε. Όπως επισημαίνει  πάντως, ο ακαδημαϊκός Αναστάσιος Ορλάνδος «χάρις στην ευλαβή φροντίδα των κτητόρων», ο Ναός σωζόταν σχεδόν ανέπαφος έως τα τέλη της δεκαετίας του ’70.

Στην εγκατάλειψη του Ναού έχουν αντιδράσει τα μέλη του Πολιτιστικού Συλλόγου Αιγάλεω «Ιερά Οδός», που με επικεφαλής τον πρόεδρο Αντώνη Παργανά και τον εκπαιδευτικό  Κωνσταντίνο Δάλκο απεύθυναν σχετική επιστολή προς τον πρώην υπουργό πολιτισμού και τότε πρωθυπουργό Κώστα Καραμανλή (2008). Το Μάρτιο του 2015 το χώρο και το ναό επισκέφθηκαν από κοινού ο αναπληρωτής υπουργός πολιτισμού κ. Νίκος Ξυδάκης, μαζί με τη σημερινή δημοτική αρχή του Αιγάλεω και υποσχέθηκε ότι θα υπάρξει σχετική μέριμνα του υπουργείου προς διάσωση και ανακαίνηση του Ναού.

Πηγή
• Θοδωρής Ρουμπάνης, στο «Έθνος»: «Διατηρητέο... ερείπιο»

Παραπομπές

Μνημεία της Αθήνας
Αγίου Ιωάννη Ελαιώνα
Αγίου Ιωάννη Ελαιώνα
Κατάλογος παγκόσμιας κατανάλωσης καφέ ανά κάτοικο

Αυτός είναι ένας κατάλογος ταξινομημένος κατά παγκόσμια ετήσια κατανάλωση καφέ ανά κάτοικο. Τα δεδομένα προέρχονται από το έτος 2008 και νωρίτερα. Η παγκόσμια παραγωγή ήταν 7.358.897 τόνοι.

Η παγκόσμια κατανάλωση έτυχε ανάπτυξης παρά την οικονομική ύφεση και υπολογίζεται σε περίπου 130 εκατομμύρια σάκους (1 σάκος = 60 κιλά) καφέ το έτος 2008-2009, σε σύγκριση με την παραγωγή 127,2 εκατομμυρίων σάκων την περίοδο 2007-2008. Η ανάπτυξη οφείλεται κυρίως στην οικιακή κατανάλωση των εξαγωγικών χωρών, οι οποίες κρατούν το 28% της συνολικής ζήτησης (ICO 2009).

Η κατανάλωση καφέ ανά κάτοικο είναι ο μέσος όρος βάρους καφέ, σε κιλά, που καταναλώνεται ετήσια από το κάθε άτομο σε μία δεδομένη χώρα ή περιοχή. Το βάρος παρουσιάζεται ως Ισοδύναμο Πράσινων Σπερμάτων (αγγλικά: Green Bean Equivalent, GBE). Πρώτη σε παγκόσμια κατάταξη έρχεται η Φινλανδία με 12 κιλά ετήσια κατανάλωση ανά κάτοικο, ενώ η Ελλάδα βρίσκεται στην 16η θέση με κατανάλωση 5,5 κιλών.

Χάρτης 
Χάρτης με την παγκόσμια κατανάλωση καφέ ανά κάτοικο.

Χώρες

Παραπομπές

Εξωτερικοί σύνδεσμοι 
 World Resources Institute Παγκόσμιο Ινστιτούτο Πόρων

 
Καφες καταναλωση
Γάζωρος Σερρών

Ο Γάζωρος είναι πεδινός οικισμός (υψόμ. 95 μ.) της Περιφερειακής Ενότητας Σερρών που υπάγεται διοικητικά στο δήμο Νέας Ζίχνης. Έχει πληθυσμό 1660 κατοίκους και βρίσκεται 23 χλμ. νοτιοανατολικά της πόλης των Σερρών. Πήρε τη σημερινή ονομασία του το 1928 από την κοντινή ομώνυμη αρχαία πόλη.

Κοινότητα

Ιστορία

Αρχαία και ρωμαϊκή εποχή 
Η αρχαία πόλη Γάζωρος ήταν περίφημη στην αρχαιότητα για τη λατρεία της Άρτεμης της επονομαζόμενης «Γαζωρίας». Από τις αρχαίες πηγές μόνο ο γεωγράφος Κλαύδιος Πτολεμαίος αναφέρει την πόλη (και αργότερα ο Στέφανος Βυζάντιος). Ωστόσο, το όνομά της, όπως και το εθνικό «Γαζώριοι», μαρτυρούνται σε επιγραφές των ελληνιστικών και αυτοκρατορικών χρόνων που βρέθηκαν πριν από μερικές δεκαετίες.

Με βάση τις επιγραφές αυτές, η πόλη ταυτίστηκε οριστικά με τα αρχαία ερείπια που είχαν εντοπιστεί παλιότερα στο λόφο του «Αγίου Αθανασίου», ο οποίος υψώνεται δύο περίπου χιλιόμετρα βορειοανατολικά από το σημερινό χωριό. Ως τον 3ο π.Χ. αιώνα η Γάζωρος ήταν μια από τις «περιοικίδες» πόλεις της Σίριος (σημ. Σέρρες). Ωστόσο, όπως μαρτυρεί τιμητικό ψήφισμα του 3ου-2ου π.Χ. αιώνα, η πόλη ήταν ήδη αυτόνομη από την ελληνιστική εποχή και σε αυτήν υπάγονταν διοικητικά όλες οι γύρω κώμες που βρίσκονταν μέσα στα όρια της αστικής της περιφέρειας («χώρας»). Μια από τις κώμες αυτές που βρισκόταν στην ανατολική όχθη της Κερκινίτιδας λίμνης (Αχινού), κοντά στο σημερινό χωριό Πεθελινός, και διέθετε κάποιο λιμάνι, φαίνεται πως χρησίμευσε ως επίνειό της, καθώς της εξασφάλιζε τη δυνατότητα επικοινωνίας με τη θάλασσα μέσω του υδάτινου δρόμου Κερκινίτιδας-Στρυμόνα. 

Κατά την αυτοκρατορική πάλι περίοδο, σύμφωνα με τη μαρτυρία ενός άλλου ψηφίσματος (του 158/9 μ.Χ.), η πόλη ήταν μέλος μιας ομοσπονδίας πέντε πόλεων («Πεντάπολης») που είχε την έδρα της στην αρχαία Σίρρα (σημ. Σέρρες). Οι κάτοικοί της, εκτός από τις αγροτικές καλλιέργειες, ασχολήθηκαν με τη συστηματική εκμετάλλευση του ορυκτού πλούτου της περιοχής, όπως δείχνουν πολλά ίχνη μεταλλευτικών εργασιών που εντοπίστηκαν σε διάφορα σημεία κοντά στο σημ. Γάζωρο και τη Νέα Ζίχνη.

Νεότεροι χρόνοι

Προσωπικότητες 

 Γεννήθηκαν στον Γάζωρο
 Γεώργιος Γκοντίδης, Έλληνας οπλίτης Μακεδονομάχος
 Ευάγγελος Σταμπουλής, Έλληνας οπλίτης Μακεδονομάχος

Παραπομπές

Χωριά του νομού Σερρών
Δήμος Νέας Ζίχνης  
Αρχαίες πόλεις της Μακεδονίας
TeleTrade

Ο Όμιλος TeleTrade παρέχει υπηρεσίες ηλεκτρονικών συναλλαγών  με έδρα την Κύπρο, διευκολύνοντας την πρόσβαση στην αγορά ξένου συναλλάγματος. Τα χρηματοπιστωτικά μέσα που προσφέρει περιλαμβάνουν Forex και CFDs σε μετοχές,  μέταλλα και συμβόλαια μελλοντικής εκπλήρωσης. Οι πελάτες της εταιρείας διεξάγουν  τις συναλλαγές τους μέσω των ηλεκτρονικών  πλατφορμών MetaTrader 4, MetaTrader 4 MultiTerminal και MetaTrader 5.

Εκτός από τις υπηρεσίες συναλλαγών, η εταιρεία παρέχει εκπαίδευση στους συναλλασσόμενους, όπως και εργαλεία έρευνας της αγοράς, ημερήσια επισκόπηση και ανάλυση των χρηματοπιστωτικών αγορών.

Ιστορία 

Ο όμιλος TeleTrade ιδρύθηκε το 1994 στη Ρωσία.

Η εταιρεία ίδρυσε μια σειρά  από γραφεία και σύστησε την  TeleTrade Ευρώπης (TeleTrade-DJ International Consulting Ltd) το 2012, ως Κυπριακή Εταιρεία Παροχής  Επενδυτικών Υπηρεσιών (CIF). 

Η TeleTrade-DJ International Consulting Ltd έχει αδειοδοτηθεί και εποπτεύεται από την Επιτροπή Κεφαλαιαγοράς  Κύπρου (CySEC) και λειτουργεί σύμφωνα με την Οδηγία  για τις Αγορές Χρηματοπιστωτικών Μέσων(MiFID).  Είναι, επίσης, μέλος του Χρηματιστηρίου της Βαρσοβίας.

Ο όμιλος TeleTrade διαθέτει 200 γραφεία υποστήριξης σε 30 χώρες με έμφαση στις αγορές της Ρωσίας  και της Ευρώπης.

Χορηγίες 
Στις χορηγίες της TeleTrade περιλαμβάνονται:

IBSF World Snooker Championship 2013

Lithuanian rally driver Renaldas Seinauskas'''

Nordea Riga marathon.

Sail2Victory yachting team on Samsung Romania Yachting Cup 2014.

Παραπομπές

Εξωτερικοί σύνδεσμοι 
 TeleTrade Global
 TeleTrade Ελλάδα

Επιχειρήσεις της Κύπρου
Βασίλης Παπαγιάννης

Ο Βασίλης Παπαγιάννης (Κασσάνδρεια 2 Νοεμβρίου 1945 – Θεσσαλονίκη 22 Μαρτίου 2016) του Ξενοφώντος ήταν Έλληνας οικονομολόγος και πολιτικός. Είχε διατελέσει βουλευτής και υφυπουργός του ΠΑΣΟΚ, καθώς και διοικητής κρατικών οργανισμών.

Βιογραφικό
Γεννήθηκε το 1945 στην Κασσάνδρεια Χαλκιδικής. Σπούδασε οικονομικές επιστήμες στο Αριστοτέλειο Πανεπιστήμιο Θεσσαλονίκης. Για χρόνια ζούσε και εργαζόταν στη Βέροια, και διετέλεσε δημοτικός σύμβουλος και πρόεδρος του Δημοτικού Συμβουλίου Βέροιας. Από το 1981 έως το 1989 ήταν βουλευτής Ημαθίας του ΠΑΣΟΚ και διετέλεσε υφυπουργός Δημοσίων Έργων (1982 - 1985) και υφυπουργός Εσωτερικών (1987).

Mε την επιστροφή του ΠΑΣΟΚ στην εξουσία το 1993, και έως το 2004, ο Βασίλης Παπαγιάννης διετέλεσε πρόεδρος Δ.Σ. της Ελληνικής Βιομηχανίας Ζάχαρης, πρόεδρος Δ.Σ. της Ελληνικής Βιομηχανίας Ζωοτροφών, πρόεδρος Δ.Σ. της ΑΓΝΟ ΑΕ, και γενικός γραμματέας του ΥΠΕΧΩΔΕ.

Από το 2010 μέχρι το 2014 ήταν δήμαρχος Κασσάνδρας.

Πηγές

Έλληνες οικονομολόγοι
Βουλευτές εκλεγμένοι με το ΠΑΣΟΚ
Βουλευτές Ημαθίας
Έλληνες υφυπουργοί Δημοσίων Έργων
Έλληνες υφυπουργοί Εσωτερικών
Ζάρα Βάγκενκνεχτ

Η Ζάρα Βάγκενκνεχτ (Sahra Wagenknecht, 16 Ιουλίου 1969) είναι Γερμανίδα πολιτικός, αντιπρόεδρος του γερμανικού κόμματος Η Αριστερά. Είναι μέλος της Μπούντεσταγκ.

Βιογραφία 
Γεννήθηκε το 1969 στην Ιένα, στην τότε Ανατολική Γερμανία.

Το 1989 προσχώρησε στο Ενιαίο Σοσιαλιστικό Κόμμα Γερμανίας. Στο διάστημα 1990 - 1996 σπούδασε Φιλοσοφία και Σύγχρονη Γερμανική λογοτεχνία. Το 1991 εκλέγεται μέλος του Εθνικού Συμβουλίου του κόμματος. Το Μάιο του 1997 παντρεύεται τον Ραλφ-Τόμας Νιμέγιερ.

Από το 2004 έως το 2009 ήταν μέλος του Ευρωπαϊκού Κοινοβουλίου.

Στις 12 Νοεμβρίου του 2011 ο Όσκαρ Λαφοντέν δήλωσε δημοσίως ότι ο ίδιος και η Βάγκενκνεχτ έχουν γίνει «στενοί φίλοι» και βρίσκονται σε διάσταση από τους συζύγους τους. Το 2014 παντρεύτηκε τον Λαφοντέν.

Πολιτικές θέσεις 
Η ίδια δηλώνει κομμουνίστρια για να διαφοροποιείται από τους σοσιαλδημοκράτες. Επίσης, είναι άθεη.

Τον Μάιο του 2016 δήλωσε πως θα πρέπει να περιοριστούν οι προσφυγικές ροές και πως υπάρχουν όρια στην ενσωμάτωση των προσφύγων στην κοινωνία. Το γεγονός αυτό προκάλεσε την αντίδραση ενός ακτιβιστή, ο οποίος τις έριξε μια τούρτα στο πρόσωπο.

Πηγές 

Γερμανοί πολιτικοί
Πολιτικοί του Die Linke
Γερμανοί άθεοι
Ευρωβουλευτές της Γερμανίας
Άνω Χρυσοπηγή Αχαΐας

Η Άνω Χρυσοπηγή είναι μικρός οικισμός της Αχαΐας, που υπάγεται διοικητικά στην Τοπική Κοινότητα Χρυσοπηγής του Δήμου Ερυμάνθου. Αποτελεί μέρος του χωριού Χρυσοπηγή (Σποδιάνα) που είναι χτισμένο στις απόκρημνες πλαγιές του όρους Ερυμάνθου. Ο οικισμός έχει υψόμετρο περίπου 740 μέτρων.

Απέχει οδικώς 18 χλμ περίπου από την Χαλανδρίτσα, έδρα του Δήμου Ερυμάνθου, και 39 χλμ από την πόλη της Πάτρας.

Διοικητικά στοιχεία 
Αποτελεί σχετικά καινούργιο οικισμό της τοπικής αυτοδιοίκησης (Ο.Τ.Α.), αφού αναγνωρίστηκε επίσημα στις 19/03/1961 και έκτοτε αποτελεί τμήμα της Κοινότητας Χρυσοπηγής σε όλες τις διοικητικές μεταβολές. Βέβαια ο οικισμός προϋπάρχει από την επίσημη αναγνώριση του και η ιστορική πορεία του στα χρόνια είναι απόλυτα συνδεδεμένη ως τμήμα του χωριού Χρυσοπηγή (Σποδιάνα).

Δημογραφική εξέλιξη 
Συγκεντρωτικά, η δημογραφική εξέλιξη της Άνω Χρυσοπηγής ως αυτοτελής οικισμός σύμφωνα με τις εθνικές απογραφές είναι η εξής:

Δείτε επίσης 
 Χρυσοπηγή Αχαΐας

Παραπομπές και υποσημειώσεις

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Βιβλιογραφία
 Θεόδωρος Η. Λουλούδης: Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010
 Κώστας Ν. Τριανταφύλλου: Ιστορικόν Λεξικόν των Πατρών, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Χρυσοπηγή

Εξωτερικοί σύνδεσμοι 
 Ε.Ε.Τ.Α.Α. - Διοικητικές μεταβολές Άνω Χρυσοπηγής Αχαΐας. eetaa.gr. Ανακτήθηκε: 13/11/2017.
 Ε.Ε.Τ.Α.Α. - Διοικητικές μεταβολές Κοινότητας Χρυσοπηγής Αχαΐας. eetaa.gr. Ανακτήθηκε: 13/11/2017.
 Αναζήτηση υψόμετρου από διεύθυνση στον χάρτη. advancedconverter.com. Ανακτήθηκε: 13/11/2017.
 Οδηγικές χιλιομετρικές αποστάσεις και οδηγίες κατεύθυνσης. apostaseis.gr. Ανακτήθηκε: 13/11/2017.

Χωριά του νομού Αχαΐας
Δήμος Φαρρών
Δήμος Ερυμάνθου
Αρμάρι

Με τον όρο αρμάρι (Ιταλικά: Armadio) ή αλλιώς ερμάρι ή και ερμάριο, εννοείται συνήθως κάποιος χώρος από ένα έπιπλο που φυλάσσουμε διάφορα αντικείμενα (ντουλάπι). Στην παλιά Κερκυραϊκή διάλεκτο εννοούταν κυρίως το ντουλάπι σε χώρο κουζίνας, ή το προρτόφυλο ενός επίπλου που φυλάσσονταν διάφορα μικροαντικείμενα, καθώς και το ντουλάπι με τζαμαρία ενός πολυτελούς για την εποχή επίπλου τραπεζαρίας. Επίσης υπήρχε και η ονομασία το μεγάλο "αρμάρι" (η ντουλάπα για το κρέμασμα των ρούχων) με καθρέπτη και στο επάνω μέρος μια κεντητή "πελότα" το μαξιλαράκι για τις "σπίλλες" (καρφίτσες). 

Με την ονομασία Αρμάρι, ήταν γνωστή και μια μικρή ξυλουργική επιχείρηση που έδρευε στην Κέρκυρα, στην περιοχή Άγιοι Θεοδώροι.

Παραπομπές

Έπιπλα
Λογγά Τρικάλων

Η Λογγά είναι χωριό του δήμου Μετεώρων, στη Θεσσαλία. Σύμφωνα με την απογραφή του 2011 έχει 129 κατοίκους. Με το πρόγραμμα Καποδίστριας ανήκε στον δήμο Τυμφαιών του νομού Τρικάλων. Είναι κτισμένο στα Αντιχάσια όρη, σε υψόμετρο 970 μέτρων. Απέχει 50 χιλιόμετρα από τα Τρίκαλα και 32 από την Καλαμπάκα. Οι κάτοικοί της ασχολούνται με τη γεωργία, με γνωστό προϊόν του χωριού τα φασόλια, την κτηνοτροφία και την υλοτομία. Κοντά στη Λογγά, σε υψόμετρο 1.100, βρίσκεται τεχνητή λίμνη.

Πηγές 
 Λίμνη Λογγάς

Χωριά του νομού Τρικάλων
Δήμος Μετεώρων
Αθανάσιος Ξαρχάς

Ο Αθανάσιος Ξαρχάς είναι Έλληνας δικηγόρος και πολιτικός.

Γεννήθηκε το 1931 στον Παλαμά Φθιώτιδας. Σπούδασε νομικά στο Πανεπιστήμιο Αθηνών.

Εξελέγη βουλευτής Φθιώτιδας με τη Νέα Δημοκρατία από το 1981 έως το 1993, ενώ διετέλεσε υπουργός Εμπορίου από τον Απρίλιο του 1990 μέχρι τον Αύγουστο του 1991, κατά τη διάρκεια της κυβέρνησης Μητσοτάκη.

Πηγές

Βουλευτές Φθιώτιδας
Βουλευτές εκλεγμένοι με τη Νέα Δημοκρατία
Έλληνες υπουργοί Εμπορίου
Απόστολος Βεσυρόπουλος

Ο Απόστολος Βεσυρόπουλος (Βέροια, 29 Μαΐου 1966) είναι Έλληνας πολιτικός, βουλευτής Ημαθίας της Νέας Δημοκρατίας και υφυπουργός Οικονομικών.

Βιογραφία 
Γεννήθηκε το 1966 στη Βέροια. Σπούδασε στη Σχολή Διοίκησης και Οικονομίας του AΤΕΙ Λάρισας (Τμήμα Λογιστικής), και έκανε το μεταπτυχιακό του στον Τομέα Δημοσίου Δικαίου και Πολιτικής Επιστήμης της Νομικής Σχολής του Δημοκρίτειου Πανεπιστημίου Θράκης.

Εργάστηκε ως εφοριακός στη Βέροια και από το 2004 έως και το 2008 διετέλεσε μέλος του διοικητικού συμβουλίου της ΔΑΚΕ Εφοριακών Ημαθίας – Πέλλας – Πιερίας. Επίσης, διετέλεσε νομαρχιακός σύμβουλος και αντινομάρχης Ημαθίας, αρμόδιος για τις διευθύνσεις Αγροτικής Ανάπτυξης, Οικονομικών, Εμπορίου και Προστασίας του καταναλωτή. Από το 2010 μέχρι σήμερα είναι αντιπρόεδρος της Νομαρχιακής Διοικούσας Επιτροπής (ΝΟΔΕ) Ημαθίας της Νέας Δημοκρατίας. 

Εξελέγη βουλευτής Ημαθίας της ΝΔ στις εκλογές του Ιουνίου του 2012 και επανεξελέγη τον Ιανουάριο και τον Σεπτέμβριο του 2015, καθώς και το 2019. Στην κυβέρνηση Μητσοτάκη τοποθετήθηκε Υφυπουργός Οικονομικών, Φορολογικής Πολιτικής και Δημόσιας Περιουσίας.

Είναι έγγαμος και έχει δύο παιδιά.

Παραπομπές 

Βουλευτές Ημαθίας
Βουλευτές εκλεγμένοι με τη Νέα Δημοκρατία
Έλληνες υφυπουργοί Οικονομικών
Γρηγόρης Νιώτης

Ο Γρηγόρης Νιώτης (16 Δεκεμβρίου 1949) είναι Έλληνας δικηγόρος και πολιτικός. Έχει διατελέσει νομάρχης, βουλευτής και υφυπουργός με το ΠΑΣΟΚ, καθώς και αντιπρόεδρος της Βουλής των Ελλήνων.

Βιογραφικό
Γεννήθηκε το 1949 στη Νίκαια Πειραιά. Σπούδασε νομικά στο Πανεπιστήμιο Αθηνών. Διετέλεσε Α΄ γραμματέας της Νομαρχιακής Επιτροπής ΠΑΣΟΚ Β΄ Πειραιά και διοικητής του Γενικού Κρατικού Νοσοκομείου Νίκαιας (1984 - 1985) και νομάρχης Αρκαδίας (1985 - 1989). Aπό το 1987 ήταν και αναπληρωτής περιφερειάρχης Πελοποννήσου.

Από το 1989 μέχρι το 2012 διετέλεσε βουλευτής Β΄ Πειραιά του ΠΑΣΟΚ και χρημάτισε υφυπουργός Εξωτερικών, αρμόδιος για τον Απόδημο Ελληνισμό, τα διαστήματα 1994 - 1996 και 1999 - 2001. Από τη θέση αυτή πραγματοποίησε το σχέδιο της καταγραφής των Ελλήνων ομογενών σε όλο τον κόσμο, το οποίο κατέληξε στην Οργανωτική Συνέλευση του Συμβουλίου του Απόδημου Ελληνισμού τον Νοέμβριο του 1995 στη Θεσσαλονίκη.

Από το 2009 έως το 2012 διετέλεσε Α΄ αντιπρόεδρος της Βουλής.

Παραπομπές

Πηγές
Αντώνης Μακρυδημήτρης, Οι υπουργοί των εξωτερικών της Ελλάδας 1829-2000, εκδ.Καστανιώτης, Αθήνα, 2000, σελ.123

Νομάρχες Αρκαδίας
Βουλευτές Β' Πειραιά
Αντιπρόεδροι της Βουλής των Ελλήνων
Έλληνες υφυπουργοί Εξωτερικών
Βουλευτές εκλεγμένοι με το ΠΑΣΟΚ
Ντινγκιράιγ (νομαρχία)

Το Ντινγκιράιγ (γαλλ: Dinguiraye) είναι μία από τις τέσσερις νομαρχίες της περιφέρειας Φαρανά στη Γουινέα. Πρωτεύουσα είναι το Ντινγκιράιγ.

Γεωγραφία
Το Ντινγκιράιγ βρίσκεται κεντρικά της Γουινέας και βόρεια της Φαρανά. Συνορεύει στα νότια με τη Νταμπολά, στα δυτικά με το Τουγκουέ, στα νοτιοδυτικά με το Μαμού, στα δυτικά με το Σιγκιρί, στα νοτιοανατολικά με την Κουρουσσά και στα βόρεια με το Μαλί.

Δήμοι

 Γκανιακαλί (Gagnakali)
 Καλινκό (Kalinko)
 Λανσανυά (Lansanya)
 Μπανορά (Banora)
 Ντιαλακορό (Dialakoro)
 Ντιατιφερέ (Diatiféré)
 Ντινγκιράιγ-Σεντρ (Dinguiraye-Centre)
 Σελουμά (Sélouma)

Πηγές
 Αγγλική Βικιπαίδεια (Dinguiraye Prefecture)

Δείτε επίσης
 Νομαρχίες της Γουινέας

Ν
Plan B (ταινία, 2009)

Το Plan B είναι μία κομεντί του 2009 στα ισπανικά από τον Αργεντίνο σκηνοθέτη Marco Berger.

Πλοκή

Ο Μπρούνο (Bruno Vignau) εγκαταλείπεται από την κοπέλα του, τη Λάουρα (Mercedes Quinteros) και έτσι αυτός σχεδιάζει να εκδικηθεί το νέο φίλο της Λάουρας, τον Παύλο. Ο Μπρούνο θέλει να πείσει τον Παύλο να αφήσει τη Λάουρα αλλά όταν το σχέδιο του δεν αποδίδει τότε εκείνος σκέφτεται ένα δεύτερο σχέδιο (Plan B), σύμφωνα με το οποίο σκοπεύει να σαγηνέψει τον Παύλο και να τον απομακρύνει έτσι από τη Λάουρα.
Ο Μπρούνο συζητά αυτές τις ιδέες και την πρόοδο του σχεδίου του με τον φίλο του Βίκτορα (Damián Canduci), ο οποίος αποτελεί ένα είδος συνεργού στις ραδιουργίες του Μπρούνο. Σύμφωνα με το σχέδιο του, ο Μπρούνο αναπτύσσει μια κρυφή “σχέση” με τον Παύλο προκειμένου να τον υποκινεί.
Στην πορεία όμως, φαίνεται πως υπάρχει πραγματική χημεία μεταξύ του Μπρούνο και του Παύλου. Οι δύο άντρες δένονται γρήγορα και βρίσκουν κοινά ενδιαφέροντα και αναμνήσεις από την παιδική τους ηλικία. Η χρήση αλκοόλ και ελαφρών ναρκωτικών τους βοηθάει να έρθουν ακόμα πιο κοντά, κάνοντας τους να αναθεωρήσουν το σεξουαλικό τους προσανατολισμό. Στο τέλος της ταινίας καταλήγουν να ερωτεύεται ο ένας τον άλλον.

Ηθοποιοί
Manuel Vignau στο ρόλο του Μπρούνο (Bruno)
Lucas Ferraro στο ρόλο του Παύλου (Pablo)
Mercedes Quinteros στο ρόλο της Λάουρα (Laura)
Damián Canduci στο ρόλο του Βίκτορα (Victor)
Ana Lucia Antony στο ρόλο της Άννας (Ana)
Carolina Stegmayer στο ρόλο της Βερόνικα (Verónica)
Antonia De Michelis στο ρόλο της μητέρας του Victor
Ariel Nuñez Di Croce ως Javier

Προβολές

Η ταινία προβλήθηκε στο Buenos Aires International Festival of Independent Cinema (BAFICI), στο Rome International Film Festival, στο BFI London Film Festival και σε φεστιβάλ ταινιών στην Αβάνα, στο Παλμ Στρινγκς, στη Μπιλμπάο, στην Τουλούζη, το Άμστερνταμ και την Μελβούρνη.

Δείτε επίσης
Χαβάη (ταινία)

Πηγές
http://www.cinemaqueer.com/review%20pages%203/planb.html
https://web.archive.org/web/20150204140338/http://gay-themed-films.com/product/plan-b/

Εξωτερικοί σύνδεσμοι

Ταινίες του 2013
Αργεντινικές κωμικές ταινίες
Ισπανόφωνες ταινίες
Ισαάκ Κίζε Τελέν

Ο Ισαάκ Κίζε Τελέν (γεννημένος στις 24 Ιουνίου 1992 στο Έρεμπρο της Σουηδίας) είναι Σουηδός διεθνής ποδοσφαιριστής, ο οποίος αγωνίζεται στη θέση του επιθετικού για λογαριασμό της Ζιροντέν Μπορντό.

Βιογραφία

Συλλογική Καριέρα 
Το 2011, ο επιθετικός πραγματοποίησε το μεγάλο άλμα, αγωνιζόμενος για πρώτη φορά στην πρώτη κατηγορία του σουηδικού ποδοσφαίρου με τα χρώματα της ΙΦΚ Νόρσεπιγκ ΦΚ. Πραγματοποίησε την πρώτη του συμμετοχή σε ηλικία 19 ετών, ενώ αγωνίστηκε συνολικά δυόμισι σεζόν με τα χρώματα του συλλόγου.

Το ιδιαιτέρως νεαρό της ηλικίας του, σε συνδυασμό με το ταλέντο του, τράβηξαν το ενδιαφέρον αρκετών συλλόγων και ο Ισαάκ Κίζε Τελέν μεταγράφηκε στη συνέχεια στη Μάλμε ΦΦ, κατόχου του τίτλου του πρωταθλήματος και προκριθείσας για το ΟΥΕΦΑ Τσάμπιονς Λιγκ μετά το πέρας της προκριματικής φάσης. Τα πράγματα, τότε, εξελίχθηκαν αρκετά γρήγορα. Σε διάστημα λίγων εβδομάδων, κατάφερε να καθιερωθεί ως ένα μεγάλο ταλέντο του σουηδικού ποδοσφαίρου, αγωνίστηκε για πρώτη φορά στο Τσάμπιονς Λιγκ και διακρίθηκε στο πρωτάθλημα, όπου σημείωσε 5 τέρματα σε 14 συμμετοχές. Αγωνιζόμενος ως βασικός στις ευρωπαϊκές διοργανώσεις (6 συμμετοχές, 1 ασίστ), το ίδιο διάστημα πέτυχε να κληθεί στην εθνική ομάδα της χώρας.

Έπειτα από διάστημα παραμονή, μόλις, έξι μηνών στη Μάλμε ΦΦ, μεταγράφηκε επισήμως στη Ζιροντέν Μπορντό στις 22 Ιανουαρίου 2015. Πέτυχε το πρώτο του τέρμα με την Μπορντό στις 31 Φεβρουαρίου 2015 στη διάρκεια μιας αναμέτρησης απέναντι στη Ρενς.

Διεθνής Καριέρα 
Στις 14 Οκτωβρίου 2014, βοήθησε την Εθνική Σουηδίας U21 να προκριθεί για το Ευρωπαϊκό Πρωτάθλημα U21 του 2015, πετυχαίνοντας δύο τέρματα απέναντι στη Γαλλία σε επαναληπτικό αγώνα μπαράζ. Χάρη στα δυο του τέρματα, η Σουηδία πήρε τη νίκη με σκορ 4-1 έπειτα από μια ήττα με σκορ 0-2 στην πρώτη αναμέτρηση που είχε διεξαχθεί στη Γαλλία. 

Η πρώτη συμμετοχή του Ισαάκ Κίζε Τελέν με την πρώτη ομάδα της Σουηδίας ήρθε στις 18 Νοεμβρίου 2014, σε μια αναμέτρηση με αντίπαλο τη Γαλλία στο Σταντ Βελοντρόμ της Μασσαλίας, όπου η Γαλλία επικράτησε με σκορ 1-0.

Διακρίσεις 
 Μάλμε ΦΦ
 Πρωτάθλημα Σουηδίας (1) :
 Πρωταθλητής : 2014.

 Σούπερ Καπ Σουηδίας (1) :
 Κυπελλούχος : 2014.

Παραπομπές

Εξωτερικοί Σύνδεσμοι 
 Προφίλ του Ισαάκ Τελέν στο footballdatabase.eu
  Προφίλ του Ισαάκ Τελέν στο www.transfermarkt.com

Ποδοσφαιριστές Εθνικής Σουηδίας
Ποδοσφαιριστές Εθνικής Σουηδίας U21
Ποδοσφαιριστές Εθνικής Σουηδίας U17
Ποδοσφαιριστές ΙΦΚ Νόρσεπιγκ
Ποδοσφαιριστές Μάλμε ΦΦ
Ποδοσφαιριστές Ζιροντέν Μπορντό
Επιθετικοί ποδοσφαιριστές
Ποδοσφαιριστές Παγκοσμίου Κυπέλλου 2018
Νικόλαος Κλείτος

Ο Νικόλαος Κλείτος (Άγιος Χριστόφορος Σερρών, 1929) είναι Έλληνας πολιτικός.

Γεννήθηκε το 1929 στον Άγιο Χριστόφορο Σερρών. Σπούδασε νομικά και οικονομικά στο Αριστοτέλειο Πανεπιστήμιο Θεσσαλονίκης. Διετέλεσε βουλευτής Σερρών με τη Νέα Δημοκρατία από το 1974 μέχρι το 1993, και χρημάτισε υφυπουργός Εσωτερικών (1990 - 1991) και υπουργός Εσωτερικών (1991 - 1992), στην κυβέρνηση Μητσοτάκη.. Το 1993 προσχώρησε στην Πολιτική Άνοιξη.

Κόρη του είναι η δημοσιογράφος Λίνα Κλείτου.

Πηγές 

Βουλευτές εκλεγμένοι με τη Νέα Δημοκρατία
Βουλευτές Σερρών
Έλληνες υφυπουργοί Εσωτερικών
Έλληνες υπουργοί Εσωτερικών
Μητροπολιτική Αστυνομική Υπηρεσία

Η Μητροπολιτική Αστυνομία (αγγλικά: Metropolitan Police Service, MPS, γνωστή ανεπίσημα ως the Met) είναι περιφερειακή αστυνομική δύναμη, υπεύθυνη για την επιβολή του νόμου στην ευρύτερη περιοχή του Λονδίνου, με εξαίρεση το Σίτι του Λονδίνου (Square Mile), στο οποίο έχει δικαιοδοσία η Αστυνομία του Σίτι του Λονδίνου. Η Μητροπολιτική Αστυνομία έχει επίσης σημαντικές εθνικές αρμοδιότητες, όπως ο συντονισμός και η καθοδήγηση σε θέματα καταπολέμησης της τρομοκρατίας και η προστασία της βρετανικής βασιλικής οικογένειας και των ανώτερων στελεχών της κυβέρνησης της Αυτής Μεγαλειότητας.

Από τον Οκτώβριο του 2011, στη Μητροπολιτική Αστυνομία απασχολούνται 48.661 υπάλληλοι. Σε αυτούς περιελάμβανονται 31.478 αστυνομικοί, 13.350 ως πολιτικό προσωπικό και 3.831 μη ορκισμένοι αστυνομικοί για την υποστήριξη της κοινότητας. Ο αριθμός αυτός δεν περιλαμβάνει τους 5.479 Ειδικούς Χωροφύλακες, οι οποίοι εργάζονται με καθεστώς μερικής απασχόλησης (τουλάχιστον 16 ώρες το μήνα) και οι οποίοι έχουν τις ίδιες εξουσίες και όμοια στολή με τους συναδέλφους τους. Το γεγονός αυτό καθιστά την Μητροπολιτική Αστυνομία τη μεγαλύτερη αστυνομική δύναμη στο Ηνωμένο Βασίλειο από ένα σημαντικό περιθώριο, και μία από τις μεγαλύτερες στον κόσμο.

Ο Επίτροπος της Μητροπολιτικής Αστυνομίας, κοινώς γνωστός ως Αρχηγός, είναι ο επικεφαλής της υπηρεσίας, υπεύθυνος και υπόλογος στο Γραφείο του Δημάρχου για την Αστυνόμευση και την Εγκληματικότητα. Τη θέση του Επιτρόπου κατείχαν αρχικά από κοινού οι Σερ Τσαρλς Ρόουαν και Σερ Ρίτσαρντ Μέιν.

Υπάρχει ένας αριθμός άτυπων ονομασιών και συντομογραφιών για τη Μητροπολιτική Αστυνομία, η πιο συνηθισμένη είναι the Met. Στην καθομιλουμένη του Λονδίνου (Cockney slang), μερικές φορές αναφέρεται ως Old Bill. Στο καταστατικό της αναφέρεται με πεζά ως «μητροπολιτική αστυνομική δύναμη» (metropolitan police force) ή «μητροπολιτική αστυνομία» (metropolitan police), χωρίς το «υπηρεσία». Η Μητροπολιτική Αστυνομία αναφέρεται επίσης με τη μετωνυμία Σκότλαντ Γιαρντ (Scotland Yard), λόγω της θέσης της αρχικής έδρας της σε ένα δρόμο που ονομάζεται Great Scotland Yard στο Γουάιτχαλ. Σημερινή έδρα της Μητροπολιτικής Αστυνομίας είναι η Νέα Σκότλαντ Γιάρντ (New Scotland Yard), στη Βικτώρια.

Παραπομπές

Εξωτερικοί σύνδεσμοι 
 

Λονδίνο
Σώματα ασφαλείας
Γιώργος Αδαμόπουλος

Ο Γιώργος Αδαμόπουλος είναι Έλληνας δικηγόρος και πολιτικός, ιδρυτικό στέλεχος του ΠΑΣΟΚ.

Γεννήθηκε το 1946 στη Λάρισα. Σπούδασε νομικά στο Πανεπιστήμιο Αθηνών. Διετέλεσε γραμματέας της Νομαρχιακής Επιτροπής ΠΑΣΟΚ Λάρισας (1979 - 1982) νομάρχης Πέλλας (1982 - 1985) και ειδικός γραμματέας στο υπουργείο Οικονομικών (1985 - 1988).

Από το 1989 έως το 2000 διετέλεσε βουλευτής ΠΑΣΟΚ Λάρισας, και χρημάτισε υφυπουργός Εργασίας από τον Ιούλιο του 1994 μέχρι τον Ιανουάριο του 1996.

Πηγές

Έλληνες δικηγόροι
Βουλευτές εκλεγμένοι με το ΠΑΣΟΚ
Βουλευτές Λάρισας
Νομάρχες Πέλλας
Έλληνες υφυπουργοί Εργασίας
Έλληνες πολιτικοί του 20ού αιώνα
Νίκος Γκελεστάθης

Ο Νικόλαος Γκελεστάθης (1930 - 30 Αυγούστου 2020) ήταν Έλληνας δικηγόρος και πολιτικός.

Γεννήθηκε στη Δεσφίνα Φωκίδας. Σπούδασε νομικά στο Πανεπιστήμιο Αθηνών.

Εξελέγη βουλευτής Φωκίδας με τη Νέα Δημοκρατία το 1981, 1985, 1989 (Ιούνιο και Νοέμβριο), 1990, 1993, 1996 και 2000.

Διετέλεσε υπουργός Μεταφορών και Επικοινωνιών (1990 - 1992) και υπουργός Δημόσιας Τάξης (1992 - 1993), στην κυβέρνηση Μητσοτάκη.

Πηγές

Έλληνες δικηγόροι
Βουλευτές εκλεγμένοι με τη Νέα Δημοκρατία
Βουλευτές Φωκίδας
Έλληνες υπουργοί Μεταφορών και Επικοινωνιών
Έλληνες υπουργοί Δημοσίας Τάξεως
Μαλί (νομαρχία)

Το Μαλί (γαλλ: Mali) είναι μία από τις πέντε νομαρχίες της περιφέρειας Λαμπέ στη Γουινέα. Πρωτεύουσα είναι το Μαλί.

Γεωγραφία
Το Μαλί βρίσκεται βορειοδυτικά της Γουινέας και βόρεια του Λαμπέ. Συνορεύει στα νότια με τα Λελουμά, Κουμπιά και Λαμπέ, στα δυτικά με το Γκαουάλ, στα βορειοδυτικά με την Κουνταρά, στα βόρεια με τη Σενεγάλη και στα ανατολικά με το Μαλί (χώρα).

Δήμοι

 Γιμπερίνγκ (Yimbéring)
 Γκαγιά (Gayah)
 Ινταγιατού (Hidayatou)
 Λεμπεκέρ (Lébékére)
 Μαλί-Σεντρ (Mali-Centre)
 Μαντινά-Βορά (Madina-Wora)
 Μπαλακί (Balaki)
 Ντονγκόλ-Σιγκό (Donghol-Sigon)
 Ντουγκουντουνύ (Dougountouny)
 Σαλαμπαντέ (Salambandé)
 Τελιρέ (Téliré)
 Τουμπά (Touba)
 Φουγκού (Fougou)

Πηγές
 Αγγλική Βικιπαίδεια (Mali Prefecture)

Δείτε επίσης
 Νομαρχίες της Γουινέας

Μ
Έκρηξη του όρους της Αγίας Ελένης 1980

Το 1980, συνέβη μια μεγάλη ηφαιστειακή έκρηξη  στο όρος της Αγίας Ελένης, ένα ηφαίστειο το οποίο βρίσκεται στην πολιτεία της Ουάσινγκτον, στις Ηνωμένες Πολιτείες. Η έκρηξη (η οποία έχει Δείκτη Ηφαιστειακής Έκρηξης 5) ήταν η μόνη σημαντική ηφαιστειακή έκρηξη που συνέβη στις 48 πολιτείες των κυρίως ΗΠΑ (εκτός Αλάσκας και Χαβάης) μετά την έκρηξη το 1915 της Κορυφής Λάσσεν στην Καλιφόρνια. Πριν την έκρηξη υπήρχαν προειδοποιητικά σημάδια, όπως διάφοροι σεισμοί στην περιοχή και συμβάντα εκπομπής ατμού, προκληθέντα από μια εισδοχή μάγματος σε μικρό βάθος κάτω από το ηφαίστειο που δημιούργησε ένα σύστημα θραύσης στη βόρεια πλαγιά του βουνού. Ένας σεισμός ο οποίος έλαβε χώρα στις 8:32:17 το πρωί (τοπική ώρα) την Κυριακή 18 Μαΐου 1980 προκάλεσε την κατάρρευση του ήδη αδύναμου βορείου τμήματος του βουνού. Έτσι έλαβε χώρα η μεγαλύτερη κατολίσθηση που έχει ποτέ καταγραφεί όλη την περίοδο στο βουνό. Αυτό ξαφνικά ενεργοποίησε τον μερικώς τηγμένο, πλούσιο σε αέρια και ατμό βράχο στο ηφαίστειο ο οποίος βρισκόταν χαμηλότερη πίεση. Ο βράχος αντέδρασε εκτινάσσοντας ένα καυτό μείγμα  λάβας. Το ηφαιστειακό προϊόν εξερράγη με κατεύθυνση προς τα βόρεια προς την Λίμνη Σπίριτ με μεγάλη ταχύτητα.

Σημειώσεις

Πηγές 

 
  (adapted public domain text)
 
 Topinka, Lyn. Mount St. Helens: A General Slide Set, Cascades Volcano Observatory, U.S. Geological Survey.  Retrieved on 2007-05-19

Εξωτερικοί σύνδεσμοι 

 
 List of victims with biographical details
 USGS: Mount St. Helens 1980 Debris Avalanche Deposit
 USDA Forest Service: Mount St. Helens VolcanoCam
  Pre-1980 Eruptive History of Mount St. Helens, Washington
 USGS: Before, During, and After May 18, 1980
 
 Boston.com – The Big Picture – 30 years later
 
 
 Aerial pictures of the July 22nd, 1980 secondary eruption
News reports  at The Museum of Classic Chicago Television

Ιστορία των Ηνωμένων Πολιτειών
Ηφαιστειακές εκρήξεις
Ευκλείδης Τσακαλώτος

Ο Ευκλείδης Τσακαλώτος (1960) είναι Έλληνας οικονομολόγος, πολιτικός και βουλευτής του ΣΥΡΙΖΑ από το 2012. Έχει διατελέσει Υπουργός Οικονομικών (2015-2019) και Αναπληρωτής Υπουργός Διεθνών Οικονομικών Σχέσεων (2015).

Βιογραφικά στοιχεία 
Γεννήθηκε το 1960 στο Ρότερνταμ της Ολλανδίας και μεγάλωσε στο Λονδίνο, όπου εργαζόταν ο ναυπηγός πατέρας του Στέφανος Τσακαλώτος. Από την πλευρά του πατέρα του κατάγεται από παλιά οικογένεια της Πρέβεζας. Παππούς ήταν ο γυμνασιάρχης Ευκλείδης Τσακαλώτος, ενώ ξάδερφος του παππού του ήταν ο στρατηγός Θρασύβουλος Τσακαλώτος. Φοίτησε στο κολέγιο του Ήτον και σπούδασε οικονομικά και πολιτικές επιστήμες στα πανεπιστήμια του Σάσσεξ και της Οξφόρδης.

Δίδαξε στο πανεπιστήμιο του Κεντ στο Εθνικό και Καποδιστριακό Πανεπιστήμιο Αθηνών, στο οποίο είναι τακτικός καθηγητής από το 2010.

Υπήρξε νυμφευμένος με την Σκωτσέζα οικονομολόγο Χέδερ Γκίμπσον, διευθύντρια του Τμήματος Ερευνών της Τράπεζας της Ελλάδος ενώ είχαν αποκτήσει μαζί τρία παιδιά.

Πολιτική σταδιοδρομία 
Ήταν υποψήφιος βουλευτής Πρεβέζης με το Συνασπισμό στις εκλογές του 2004, όμως εξελέγη για πρώτη φορά βουλευτής Β΄ Αθηνών με τον ΣΥΡΙΖΑ στις εκλογές του Μαΐου 2012, και επανεξελέγη τον Ιούνιο του 2012, καθώς και τον Ιανουάριο και τον Σεπτέμβριο του 2015.

Στην κυβέρνηση Τσίπρα του Ιανουαρίου 2015 διορίστηκε Αναπληρωτής Υπουργός Εξωτερικών με αρμοδιότητα στις Διεθνείς Οικονομικές Σχέσεις. Επίσης, ήταν επικεφαλής της ομάδας διαπραγμάτευσης της Ελλάδας με τους οικονομικούς εταίρους για τη διευθέτηση του ελληνικού χρέους. Ορκίστηκε Υπουργός Οικονομικών στις 6 Ιουλίου 2015 μετά την παραίτηση του προκατόχου του Γιάνη Βαρουφάκη. Παρέμεινε στη θέση αυτή έως τις 28 Αυγούστου 2015. Στις 23 Σεπτεμβρίου 2015 ανέλαβε ξανά τα καθήκοντα του Υπουργού Οικονομικών στην κυβέρνηση Τσίπρα του Σεπτεμβρίου 2015, θέση που διατήρησε έως τις 9 Ιουλίου 2019.

Στις εκλογές του 2019 εξελέγη βουλευτής Β1' Βόρειου Τομέα Αθηνών. Στις 18 Ιουλίου 2019 ορίστηκε τομεάρχης Οικονομικών της κοινοβουλευτικής ομάδας του ΣΥΡΙΖΑ.

Είναι μέλος της Πολιτικής Γραμματείας και της Κεντρικής Επιτροπής του ΣΥΡΙΖΑ.

Συγγραφικό έργο
Ο Ευκλείδης Τσακαλώτος έχει συγγράψει βιβλία για την ελληνική αλλά και τη διεθνή οικονομία. Επίσης, αρθρογραφεί σε εφημερίδες όπως «Η Αυγή», «Η εποχή» και «Η Ελευθεροτυπία».

Παραπομπές 

Έλληνες οικονομολόγοι
Καθηγητές Εθνικού και Καποδιστριακού πανεπιστημίου Αθηνών
Βουλευτές εκλεγμένοι με τον ΣΥΡΙΖΑ
Βουλευτές Β' Αθηνών
Έλληνες αναπληρωτές υπουργοί Εξωτερικών
Έλληνες υπουργοί Οικονομικών
Βουλευτές Β1' Βόρειου Τομέα Αθηνών
Οικογένεια Τσακαλώτου
Ο θάνατος του Διγενή (τραγωδία)

Ο θάνατος του Διγενή ή Χριστός Λυόμενος είναι η πέμπτη τραγωδία του Άγγελου Σικελιανού, η οποία γράφτηκε και δημοσιεύτηκε το 1947. Τρία χρόνια μετά, το 1950, γράφτηκε και η μουσική του έργου, κατόπιν συνεργασίας του Σικελιανού με τον μουσικοσυνθέτη Μάνο Χατζιδάκι. Κύριο θέμα του έργου είναι οι τελευταίες στιγμές του Διγενή Ακρίτα. 

Ο Σικελιανός αντλεί από τον ακριτικό κύκλο την ιστορική ύλη ( δηλαδή τις τότε συνθήκες και κάποια ιστορικά πρόσωπα, όπως τους αυτοκράτορες Μιχαήλ Γ΄ και Βασίλειο Α΄ ) και την εικόνα του Διγενή, τον οποίο τοποθετεί ως αρχηγό μιας αιρετικής ομάδας Παυλικιανών πολεμιστών, προσαρμόζοντας και μεταπλάθοντας το ιστορικό υλικό σύμφωνα με τις δικές του δραματουργικές και ιδεολογικές επιδιώξεις (ιδίως τη σημασία που έχει ο τάφος του ήρωα κι άλλα σχετικά θέματα, όπως τα βλέπουμε απ’ την ακριτική εποποιία μεταπλασμένα).  

Η τραγωδία αυτή, λόγω και της δεύτερης ονομασίας της, έχει σχετιστεί με το κατά πάσα πιθανότητα τρίτο μέρος της χαμένης προμηθεϊκής τριλογίας του Αισχύλου, Προμηθεύς Λυόμενος, με τον σικελιανικό Διγενή να αποκτά με αυτόν τον τρόπο τις αντίστοιχες συνδηλώσεις: ένας κοινωνικός αγωνιστής -επαναστάτης υπέρ του λαού και πολιτιστικός– ο Προμηθέας, προσφέρει στο ανθρώπινο γένος τον πολιτισμό κατ’ ουσίαν- ήρωας στο πρόσωπό του οποίου έχουμε τον συγκερασμό του Χριστού και του Προμηθέα, χωρίς να λείπουν κι απόψεις μελετητών που προτείνουν ως πρότυπο και τον Ηρακλή της αρχαίας τραγωδίας, αλλά και τον Οιδίποδα (κυρίως εν σχέσει προς το θέμα της μύησης του ήρωα και του θανάτου του –ως επιστροφή στη Μητέρα Γη). Γενικότερα η αρχαία τραγωδία - όχι μόνο η χαμένη προμηθεϊκή τριλογία - έχει χρησιμοποιηθεί από τον Σικελιανό για την απόδοση κι άλλων προσώπων μέσω μιας υπόρρητης σύνδεσής τους με χαρακτήρες του αρχαίου δράματος (Μιχαήλ Γ΄, μοναχός Ιλαρίων). Κέντρο του έργου έχει θεωρηθεί η σκηνή της ανόσιας μετάληψης του Διγενή (γενικότερα στο έργο ακυρώνονται με τρόπο «βλάσφημο» κάποια Ορθόδοξα σύμβολα –χαρακτηριστικό το παράδειγμα του σταυρού, που ζητείται η αλλαγή του συμβολισμού του από σύμβολο μαρτυρίου σε «δένδρο ζωής» εντός ενός φυσικού κάλλους αξεπέραστου, που είναι το σκηνικό θανάτου του Διγενή-, γεγονός εν μέρει προκύπτον κι από την ανάγκη κατάδειξης της αίρεσης από μέρους της παυλικιανής κάστας), η οποία καθορίζει αποφασιστικά τόσο τα προ αυτής (ως προετοιμασία γι’ αυτήν), όσο και τα μετά.

Παραπομπές

Βιβλιογραφία
Σικελιανός, Η συνάντηση των Δελφών (τριάντα χρόνια από τον θάνατό του), «Ευθύνη»/Κείμενα της Μεθορίου 7, Αθήνα 1982.
Θεόδωρος Ξύδης, Οι τραγωδίες του Σικελιανού, περ. Νέα Εστία, τ. 90, τχ. 1056, 1η Ιουλίου 1971, σ. 847-853.
Μαντώ Μαλάμου, Τα προσωπεία του Διονύσου. Η «Θυμέλη» του Άγγελου Σικελιανού και το αρχαίο δράμα, εκδόσεις Γρηγόρη, Αθήνα 2014.

Θανατος Διγενη
Σίβυλλα (τραγωδία)

Η Σίβυλλα είναι η δεύτερη τραγωδία του Άγγελου Σικελιανού. Γράφτηκε το καλοκαίρι του 1940 ( λίγους μήνες πριν τον ελληνοϊταλικό πόλεμο ) και δημοσιεύθηκε το 1944 σε τρεις συνέχειες στο περιοδικό Νέα Εστία.

Πλοκή και σχόλια
Κεντρικό επεισόδιο του έργου είναι η επίσκεψη του Νέρωνα στο μαντείο των Δελφών, προκειμένου να λάβει χρησμό από την Σίβυλλα, ιέρεια του Μαντείου, και οι αντιδράσεις της τελευταίας. Το έργο, σε αντίθεση με το πρώτο του, τον «Διθύραμβο του Ρόδου», είναι μια ολοκληρωμένη τραγωδία ειδολογικά και δομικά: με διακριτά και πλήρη κατά ποσόν (τόσο διαλογικά, όσο και χορικά) και κατά ποιόν (εξέχοντα εδώ είναι ο μύθος και οι χαρακτήρες) μέρη.
Τα επίκαιρα για την εποχή τους μηνύματα αντίστασης απέναντι στην επερχόμενη λαίλαπα και αναζήτησης της ελευθερίας και ανθρώπινης αξιοπρέπειας μέσα από αγώνα, που το έργο μεταφέρει, δίνονται μέσω ενός πυκνότατου δραματουργικά και με λεπτό τρόπο επεξεργασμένου δικτύου συμβολικών σχέσεων, επιδράσεων και επιρροών από το αρχαίο δράμα. Πλήθος μοτίβων και κειμενικών (λεκτικών ή νοηματικών) αντιστοιχιών μπορούν να εντοπιστούν στην «Σίβυλλα» υπό την επίδραση –ρητή ή υπόρρητη- της αρχαίας τραγωδίας (ενδεικτικά: ο τρόπος που απεικονίζεται η τοπιογραφία των Δελφών απηχεί τους τρόπους συγκεκριμένων τραγωδιών πάνω στο ίδιο θέμα).

Η Σίβυλλα (και τα γύρω απ’ αυτήν πρόσωπα) ως προφήτις, επίσης, εκφράζει και συμβολίζει το ελληνικό πνεύμα και συνείδηση απέναντι τόσο στην ρωμαϊκή τραχύτητα (θεώρηση που προκύπτει από τον μύθο ιδωμένο στα στοιχεία της εποχής του), όσο και στο πνεύμα του κατακτητή (αλληγορική θεώρηση, που στηρίζεται στις ιστορικές συνθήκες συγγραφής του έργου).

Στο έργο εκφράζονται προσωπικές ιδέες του Σικελιανού, διανοητικά σύγχρονες της εποχής τους, που όμως δίνονται μέσα από το θεατρικό ένδυμα της αρχαίας τραγωδίας και των κατηγοριών που παραδοσιακά το τραγικό φέρει (θρησκευτικές, ψυχολογικές κι άλλες). Βαρύνουσας σημασίας για την κατανόηση του έργου είναι οι έννοιες της «μαντοσύνης» (της μαντικής τέχνης ως μιας εσώτερης δύναμης, ανώτερης πνευματικά από τις υπόλοιπες εσωτερικές δυνάμεις του κάθε ανθρώπου), ιδιότητα που ως μυθικό πρόσωπο και σύμβολο φέρει ακέραια η Σίβυλλα, και του συγκερασμού του απολλώνιου και του διονυσιακού στοιχείου (η ατομική, λογική-σώφρων, προφητική, ένθεη λατρεία του Απόλλωνος σε συνδυασμό με την συλλογική, βακχική-ξέφρενη, εκστατική, χαρούμενη λατρεία του Διονύσου, λατρείες που βρίσκονταν σε πλήρη αντίθεση πριν από την έλευση του Διονύσου στους Δελφούς).

Παραπομπές

Βιβλιογραφία
Σικελιανός - Η συνάντηση των Δελφών (τριάντα χρόνια από τον θάνατό του), «Ευθύνη»/Κείμενα της Μεθορίου 7, Αθήνα 1982.
Γιώργος Βαρθαλίτης, «Απολλώνια Μανία», Ο καθρέφτης της Ηρωδιάδος. (Κέντρωνες για τη λογοτεχνία), «Ευθύνη»/ Αναλόγιο λγ΄, Αθήνα 2011, σ. 63-68.                             
Μαντώ Μαλάμου, Τα προσωπεία του Διονύσου. Η «Θυμέλη» του Άγγελου Σικελιανού και το αρχαίο δράμα, εκδόσεις Γρηγόρη, Αθήνα 2014.         
Θεόδωρος Ξύδης, «Οι τραγωδίες του Σικελιανού», περ. Νέα Εστία, τ. 90, τχ. 1056, 1η Ιουλίου 1971, σ. 847 - 853.

Θεατρικά έργα του Άγγελου Σικελιανού
Κοινοβούλιο του Ηνωμένου Βασιλείου

Το Κοινοβούλιο του Ηνωμένου Βασιλείου της Μεγάλης Βρετανίας και της Βορείου Ιρλανδίας (αγγλικά: Parliament of the United Kingdom of Great Britain and Northern Ireland), κοινώς γνωστό ως Κοινοβούλιο του Ηνωμένου Βασιλείου ή Βρετανικό Κοινοβούλιο (British Parliament), αποτελεί το ανώτατο νομοθετικό σώμα στο Ηνωμένο Βασίλειο, στις εξαρτήσεις του βρετανικού Στέμματος και στα βρετανικά υπερπόντια εδάφη. Είναι το μόνο που κατέχει νομοθετική υπεροχή και απόλυτη εξουσία έναντι όλων των άλλων πολιτικών οργάνων στο Ηνωμένο Βασίλειο και τα εδάφη του. Επικεφαλής του είναι ο Μονάρχης του Ηνωμένου Βασιλείου (σήμερα ο Βασιλιάς Κάρολος Γ΄) και έδρα του αποτελούν τα Ανάκτορα του Ουεστμίνστερ στο Γουέστμινστερ του Λονδίνου.

Το Κοινοβούλιο αποτελείται από δύο σώματα, την Άνω Βουλή (Βουλή των Λόρδων) και την Κάτω Βουλή (Βουλή των Κοινοτήτων). Ο Μονάρχης αποτελεί το τρίτο συστατικό του νομοθετικού συστήματος (Βασιλιάς στο Κοινοβούλιο). Η Βουλή των Λόρδων περιλαμβάνει δύο διαφορετικούς τύπους μελών: τους Πνευματικούς Λόρδους (τους ανώτερους επισκόπους της Εκκλησίας της Αγγλίας) και τους Κοσμικούς Λόρδους (μέλη του σώματος των ευγενών) τα μέλη του οποίου δεν εκλέγονται με καθολική ψηφοφορία, αλλά διορίζονται από τον Μονάρχη κατόπιν πρότασης του πρωθυπουργού. Πριν από τη σύσταση του Ανωτάτου Δικαστηρίου τον Οκτώβριο του 2009, η Βουλή των Λόρδων ασκούσε και τη δικαστική εξουσία μέσω του νόμου των Λόρδων.

Η Βουλή των Κοινοτήτων είναι ένα δημοκρατικά εκλεγμένο σώμα με θητεία τουλάχιστον πέντε ετών. Τα δύο σώματα συνεδριάζουν σε ξεχωριστές αίθουσες των ανακτόρων του Ουεστμίνστερ (κοινώς γνωστά ως τα κτήρια του Κοινοβουλίου) στο Λονδίνο. Κατά συνταγματική συνθήκη, όλοι οι υπουργοί της κυβέρνησης, συμπεριλαμβανομένου του Πρωθυπουργού, είναι μέλη της Βουλής των Κοινοτήτων - ή, πιο σπάνια, της Βουλής των Λόρδων - και ως εκ τούτου είναι υπόλογοι στους αντίστοιχους κλάδους της νομοθετικής εξουσίας.

Παραπομπές

Δείτε επίσης
 Μπιγκ Μπεν
 Πύργος Βικτώρια (Ουεστμίνστερ)
 Πράξη Αναθεώρησης του Νόμου (1888)

Εξωτερικοί σύνδεσμοι 
 
 

Κοινοβούλια ανά χώρα
Γκαουάλ (νομαρχία)

Το Γκαουάλ (γαλλ: Gaoual) είναι μία από τις πέντε νομαρχίες της περιφέρειας Μποκέ στη Γουινέα. Πρωτεύουσα είναι το Γκαουάλ.

Γεωγραφία
Το Γκαουάλ βρίσκεται βορειοδυτικά της Γουινέας και βόρεια του Μποκέ. Συνορεύει στα βόρεια με την Κουνταρά, στα νότια με το Τελιμελέ, στα βορειοανατολικά με το Μαλί (νομαρχία), στα νοτιοανατολικά με τη Λελουμά, στα νοτιοδυτικά με το Μποκέ και στα δυτικά με τη Γουινέα Μπισσάου.

Δήμοι
 Βεντού Μ'Μπουρ (Wendou M'Bour)
 Γκαουάλ-Σεντρ (Gaoual-Centre)
 Κακονύ (Kakony)
 Κουμπιά (Koumbia)
 Κουνσιτέ (Kounsitel)
 Μαλαντά (Malanta)
 Τουμπά (Touba)
 Φουλαμορύ (Foulamory)

Πηγές
 Αγγλική Βικιπαίδεια (Gaoual Prefecture)

Δείτε επίσης
 Νομαρχίες της Γουινέας

Γ
Σίντι Κρόφορντ

Η Σύνθια Αν Κρόφορντ (Cynthia Ann "Cindy" Crawford, 20 Φεβρουαρίου 1966), γνωστή ως Σίντι Κρόφορντ, είναι Αμερικανίδα ηθοποιός και μοντέλο. Η επιτυχία της στο μόντελινγκ την έκανε μια διεθνή διασημότητα, που της έδωσαν ρόλους στην τηλεόραση και τον κινηματογράφο. Το 1995 το περιοδικό Forbes την ονόμασε το πιο ακριβοπληρωμένο μοντέλο στον πλανήτη. Έχει ονομαστεί ως μια από τις πιο σέξυ γυναίκες όλων των εποχών από διάφορες λίστες και περιοδικά, όπως αυτή του Men's Health. Είναι γνωστή για την ελιά ακριβώς πάνω από τα χείλη της και έχει εμφανιστεί σε εκατοντάδες εξώφυλλα κατά την διάρκεια της καριέρας της.

Φιλμογραφία

Κινηματογράφος

Βιντεο

Τηλεόραση

Παραπομπές

Εξωτερικοί σύνδεσμοι 
 Cindy Crawford at the Music Television (House of Style)
 Playboy Interview: Cindy Crawford

Φωτομοντέλα